**Tisztelt Adózók!**

Gerendás Község Adóhatósága a 2016. évre vonatkozó adófizetési kötelezettséggel kapcsolatban az alábbi tájékoztatást nyújtja:

**Gépjárműadó:**

**A gépjárműadó adótételei 2016. évben nem módosulnak, az adózó a gépjárműadó fizetési kötelezettségnek a 2015. évi szabályok alapján tesz eleget.**

**Az első félévi adófizetési kötelezettség 2016. március 16-ig, a második félévi pedig 2016. szeptember 15-ig fizethető pótlékmentesen!**

**A személygépkocsik vonatkozásában az adótételek változatlanok, melyet a gépjárműadó határozat tartalmaz.**

**A tehergépjárművek, valamint az utánfutók vonatkozásában az adóztatás módja nem változott, az adó alapja:**

**- a tehergépjármű hatósági nyilvántartásban feltüntetett saját tömege (önsúlya) növelve a terhelhetősége (raksúlya) 50 %-ával.**

**- az autóbusz, a lakókocsi, a lakópótkocsi hatósági nyilvántartásban feltüntetett saját tömege**

**- nyergesvontató esetében a nyergesvontató saját tömegének kétszerese, növelve a nyergesvontatóval vontatható, átmenőfékes vontatmány (félpótkocsi) megengedett legnagyobb össztömege és a nyergesvontató saját tömege pozitív különbözetének felével.**

**Az adó mértéke az adóalap minden megkezdett 100 kilogrammja után 1.380,- Ft.**

**A légrugós vagy azzal egyenértékű rugózási rendszerű tehergépjármű, autóbusz esetén az adóalap minden megkezdett 100 kilogrammja után 850,- Ft.**

**Helyi iparűzési adó:**

**A 2015-ös adóévről szóló iparűzési adó bevallást Gerendás Község Önkormányzatának Hivatalához kell benyújtani 2016. május 31-ig.**

Az állandó iparűzési tevékenység iparűzési adójának mértéke Gerendás községben **2015.** évre vonatkozóan nem változott, mértéke az adóalap **1 %-a**.

Az ideiglenes jelleggel végzett iparűzési tevékenység esetén naptári naponként **5.000,- Ft**.

A Helyi adókról szóló 16/2015. (XI. 30.) önkormányzati rendelet 4. § a) pontja alapján **2016. január 1-től az állandó jelleggel végzett iparűzési tevékenység végzése esetén az adó mértékét az adóalap 1, 5 %-ában határozta meg a képviselő-testület.** Ez a változás a 2016. szeptember 15-ig fizetendő adónál jelentkezik először, mely az alábbiak szerint kerül megállapításra: A 2015. évi adóalapot kell megszorozni 1,5 %-kal, majd le kell belőle vonni a 2014. évi adóbevallásakor megállapított 2016. március 16-ai előírást.

**Az iparűzési adó 2016. I. félévi előleg befizetésének határideje: 2016. március 16. volt, a II. félévi előlegnek a határideje: 2016. szeptember 15.**

**Őstermelők** vonatkozásában az SZJA törvény által biztosított adómentesség megmaradt a 600.000,- Ft árbevételt el nem érő őstermelők körében.

**Az árbevétel nem az őstermelésből származó pozitív eredmény!)**

**Amennyiben az őstermelő bruttó árbevétele meghaladja a 600.000,- Ft-ot, akkor iparűzési adóbevallást kell tenni.**

**Nem kell adóbevallást benyújtani, de nyilatkoznia kell az érvényes őstermelői igazolvánnyal rendelkező őstermelőnek arról, hogy a bruttó árbevétele nem haladta meg a 600.000,- Ft-ot.**

**Bejelentési kötelezettsége van az őstermelőnek arra vonatkozóan is, ha tevékenységét újonnan kezdte, ill. ha tevékenységét megszüntette.**

**Felhívom a figyelmet, hogy azon őstermelők akinek állandó lakcíme és telephelye nem ugyanazon településen van, vagy több településen van a telephelye –szántó, stb - annak az iparűzési adóbevallás elkészítésekor megosztást kell alkalmaznia.**

**Magánszemélyek kommunális adója:**

Bevezetésre került a Helyi adókról szóló 16/2015. (XI. 30.) önkormányzati rendelet alapján a **magánszemélyek kommunális adója,** mely kiterjed a Gerendás község illetékességi területén lévő lakások tulajdonosaira, valamint a nem magánszemély tulajdonában lévő lakás bérlőire. **Az adó mértéke belterületi lakásonként 6.000,- Ft/év.** Az adó megállapítása önbevallás útján történik. Amennyiben az ingatlannak több tulajdonosa van, meg kell határozni, hogy az adóval kapcsolatos kötelezettségeket, illetve jogokat ki fogja gyakorolni. Erről készült megállapodást a bevallással együtt kell benyújtani az önkormányzati adóhatósághoz. Amennyiben az ingatlan tulajdonos nem tesz eleget bevallási kötelezettségének mulasztási bírsággal sújtható.

A adótárgy tulajdonában bekövetkezett változást a változást követő 15 napon belül be kell jelenteni.

**Az iparűzési adó és a magánszemélyek kommunális adója bevallási nyomtatványok, nyilatkozatok, megállapodások a** [**www.gerendas.hu**](http://www.gerendas.hu) **honlapon az Dokumentumok - Letölthető dokumentumok - kattintva érhetők el, onnan letölthetők, vagy személyesen átvehetők a Hivatalban, ügyfélfogadási időben.**

A fentiekkel kapcsolatban további felvilágosítás kérhető a Hivatalban Tóthné Csatlós Mónika ügyintézőtől ügyfélfogadási időben, vagy a 66/249-224-es telefonon.

Ügyfélfogadási idő:

Hétfő: 8:00-16:00

Kedd: Ügyfélfogadás nincs

Szerda: 8:00-16:00

Csütörtök: 8:00-16:00

Péntek: 8:00-12:00